Public procurement notice: Contract Award Notice
Published: 2019-05-31
Buyer: Campus Service - Danmarks Tekniske Universitet (DTU)
Country: DK
Contract type: Works
Procedure: Competitive procedure with negotiation
CPV classification: 45214000: Construction work for education buildings
Estimated value: 43000000 DKK
Award criteria: The most economic tender
EU fund: ESF

Technical requirements: DTU har udbudt totalentrepriseaftale om opførelse af en bygning, der skal indgå i DTU Electromagnetic Test Center (DTU ETC) på Lyngby Campus. Projektet indeholder opførelse af en bygning på ca. 1 300 kvadratmeter fordelt på ca. 700 kvadratmeter testfacilitet, 300 kvadratmeter undervisningsfacilitet og 300 kvadratmeter til teknik og fællesarealer.
Nybyggeriet er udbudt som en totalentreprise på grundlag af et illustreret byggeprogram og reglerne i ABT 18.
Selve nybyggeriet er teknisk set relativt ukompliceret, idet der dog gælder visse særlige krav til den færdige bygnings egenskaber vedrørende vibrationer, stabile indeklimaforhold og tilslutning af installationer til testlaboratorier. Den nye bygning bygges sammen med den eksisterende bygning 353 via en forbindelsesgang. Bygningen/testfaciliteten skal indeholde 4 testlaboratorier (radiodøde rum) omgivet af et fælles kontrolrum og andre supportfunktioner. De 4 testlaboratorier er ikke indeholdt i kontrakten. Bygningen/testfaciliteten skal være fleksibel og testlaboratorier udføres efter boks-i-boks princippet. Der skal være visuel forbindelse mellem test- og undervisningsfacilitet. Bygningen indeholder følgende funktioner: Hovedindgang, testfacilitet, depotrum, teknikrum samt undervisningsfacilitet med øvelseslaboratorium og studiemiljø.
Nybyggeriet skal udføres ved siden af en eksisterende testfacilitet (B353), der skal være i drift under hele byggeriet af B357. Der skal tages særlige hensyn i forbindelse med 3 større testkampagner, som ikke tåler vibrationspåvirkninger ud over de normale baggrundsvibrationer for stedet. Derudover foregår der byggeaktiviteter på den tilstødende vandværksgrund. Derfor kræver en succesfuld udførelse af byggeriet, at totalentreprenøren har særlig fokus på at koordinere udførelsen med disse aktiviteter. De forventede testkampagner og byggeaktiviteter på vandværksgrunden fremgår af hovedtidsplanen. For de 3 testkampagner gælder, at DTU’s samarbejdspartner kan forlange, at testperioderne kan flyttes.
Det er væsentligt for DTU, at den færdige bygning B357 lever op til brugernes krav. Derfor har DTU både under udbuddet og under den efterfølgende totalentreprise særlig fokus på, at brugerne inddrages i projekteringen på en god og fyldestgørende måde.
De 4 testlaboratorier, der skal placeres i den nye bygning B357, er ikke omfattet af totalentreprisen. De indkøbes i stedet særskilt af DTU. Testlaboratorierne projekteres og monteres derfor ikke af totalentreprenøren, men af den eller de leverandører, som DTU indgår aftale med.
I henhold til bekendtgørelse nr. 593 af den 2.6.2016 af lov om Klagenævnet for Udbud skal en klage over ordregivers beslutning om tildeling af kontrakten være indgivet til Klagenævnet for Udbud inden 45 kalenderdage efter ordregivers offentliggørelse af bekendtgørelse i Den Europæiske Unions Tidende om, at ordregiveren har indgået en kontrakt. Klager skal være opmærksom på, at samtidigt med indgivelse af klage til Klagenævnet for Udbud skal klager underrette indklagede (ordregiver) skriftligt.


Winner: Elindco Byggefirma A/S
Award value: 43000000
Number of bids: 4